section_heading: Svjetovni život
paragraph_text: Rođen kao Miloš Grujić 11. kolovoza 1861. godine u Kraljevčanima od oca Petra, učitelja, i majke Milke. Otac mu je rođen u Jabukovcu i bio je sedmi učitelj u Boviću.<ref> Osnovnu školu završio je u Petrinji, gimnaziju u Zagrebu i poslije položenog prvog državnog ispita na pravnom fakultetu u Zagrebu upisao se u Karlovačku bogosloviju i završio je 1886. godine. Rukopoložen je kao đakon i prezviter u celibatu 1887. godine i postavljen za administratora parohije u Mečenčanima. Početkom 1889. godine postavljen je za činovnika pri eparhijskoj upravi u Plaškom, ali je ubrzo morao napustiti to mjesto.